b'\n_START_ARTICLE_\nTeksto rastravimas\n_START_PARAGRAPH_\nTeksto rastravimas \xe2\x88\x92 tai procesas, kurio metu i\xc5\xa1 vektorini\xc5\xb3 apra\xc5\xa1\xc5\xb3 (taip yra apra\xc5\xa1yti dauguma \xc5\xa1rift\xc5\xb3; ne i\xc5\xa1imtis ir populiar\xc5\xabs TrueType \xc5\xa1riftai) tekstas yra konvertuojamas \xc4\xaf ta\xc5\xa1kin\xc4\x99 informacij\xc4\x85 arba bit\xc5\xb3 \xc5\xbeem\xc4\x97lapio (bitmap) apra\xc5\xa1\xc4\x85. \xc5\xa0iam procesui gana da\xc5\xbenai yra naudojami tam tikri kra\xc5\xa1t\xc5\xb3 i\xc5\xa1lyginimo algoritmai, kad gautas tekstas b\xc5\xabt\xc5\xb3 daug lengviau skaitomas.\n_START_SECTION_\nRastravimo tipai\n_START_PARAGRAPH_\nModernioje operacin\xc4\x97je sistemoje, rastravimas yra da\xc5\xbeniausiai pateiktas kaip bendra biblioteka, kuri\xc4\x85 gali naudoti bet kurios toje operacin\xc4\x97je sistemoje veikian\xc4\x8dios programos. Tokia biblioteka gali b\xc5\xabti \xc4\xafkraunama arba operacin\xc4\x97s sistemos darbo prad\xc5\xbeioje, arba kartu su darbastalio aplinka, arba bet kuriuo kitu v\xc4\x97lesniu laiku. I\xc5\xa1 principo, kiekviena programa gali naudoti skirting\xc4\x85 \xc5\xa1rifto pasterizavimo bibliotek\xc4\x85, bet praktikoje da\xc5\xbeniausiai sistemos bando standartizuoti tai, kad b\xc5\xabt\xc5\xb3 naudojama tik viena biblioteka. Senesn\xc4\x97se sistemose ir specialiose sistemose (angl. embedded system), kur kompiuteris kontroliuoja tam tikr\xc4\x85 elektros grandin\xc4\x99, \xc5\xa1riftai yra pateikiami kaip bit\xc5\xb3 \xc5\xbeem\xc4\x97lapiai (angl. bitmaps) nupie\xc5\xa1ti tam tikriems dyd\xc5\xbeiams. Kaip ten beb\xc5\xabt\xc5\xb3, ta\xc4\x8diau dauguma \xc5\xa1iuolaikini\xc5\xb3 sistem\xc5\xb3, naudoja \xc5\xa1riftus, pateikiamus kaip matematiniai primityvai, tod\xc4\x97l su pastaraisiais \xc5\xa1riftais yra \xc4\xafmanoma atlikti ir \xc4\xafvairius dyd\xc5\xbeio keitimus._NEWLINE_Papras\xc4\x8diausia pasterizacijos forma yra paprastas linijos br\xc4\x97\xc5\xbeimas be joki\xc5\xb3 kra\xc5\xa1t\xc5\xb3 i\xc5\xa1lyginim\xc5\xb3. Tai yra taip pat ir grei\xc4\x8diausias metodas, nes sugai\xc5\xa1tama ma\xc5\xbeiausiai laiko atliekant \xc4\xafvairius matematinius skai\xc4\x8diavimus, norint i\xc5\xa1vesti simbol\xc4\xaf \xc4\xaf ekran\xc4\x85. \xc5\xa0io b\xc5\xabdo tr\xc5\xabkumai yra tai, kad pie\xc5\xa1iant tekst\xc4\x85 ma\xc5\xbeais dyd\xc5\xbeiais, kai kurios simboli\xc5\xb3 vietos prarasti gali savo prasm\xc4\x99. Tod\xc4\x97l, dauguma \xc5\xa1rift\xc5\xb3 turi ir \xe2\x80\x9eu\xc5\xbeuomin\xc5\xb3 s\xc4\x85ra\xc5\xa1\xc4\x97l\xc4\xaf\xe2\x80\x9c, kuris leid\xc5\xbeia sistemai geriau nuspr\xc4\x99sti, kada ta\xc5\xa1kas turi b\xc5\xabti matomas, o kada ne._NEWLINE_Daug labiau komplikuotas b\xc5\xabdas yra naudoti standartines kra\xc5\xa1t\xc5\xb3 i\xc5\xa1lyginimo technikas i\xc5\xa1 kompiuterio grafikos. Tai leid\xc5\xbeia nuspr\xc4\x99sti, kiek kiekvienas ta\xc5\xa1kas yra svarbus konkre\xc4\x8diai raidei, ir pagal tai piksel\xc4\xaf d\xc4\x97ti tam tikro ry\xc5\xa1kumo. Kadangi vaizdas nebus \xe2\x80\x9eapkarpytas\xe2\x80\x9c, jis bus daug labiau malonesnis akiai nei pie\xc5\xa1iant pirmuoju b\xc5\xabdu. Deja, \xc5\xa1is b\xc5\xabdas turi ir tr\xc5\xabkum\xc5\xb3. Vienas i\xc5\xa1 pagrindini\xc5\xb3 tr\xc5\xabkum\xc5\xb3 yra tas, kad kai kada vaizdas gali pasirodyti kaip i\xc5\xa1plauk\xc4\x99s (labai sulietas). Tokiu atveju teksto matomumas labai pablog\xc4\x97s. Kai, kurios sistemos naudoja \xe2\x80\x9eu\xc5\xbeuomin\xc5\xb3 s\xc4\x85ra\xc5\xa1\xc4\x97lius\xe2\x80\x9c, kad b\xc5\xabt\xc5\xb3 pagerinta teksto kokyb\xc4\x97._NEWLINE_Dauguma kompiuteri\xc5\xb3 monitori\xc5\xb3 naudoja pikselius padarytus i\xc5\xa1 daugelio subpikseli\xc5\xb3 (da\xc5\xbeniausiai vienas raudonai spalva, antras\xc2\xa0\xe2\x80\x93 \xc5\xbealiai, tre\xc4\x8dias\xc2\xa0\xe2\x80\x93 m\xc4\x97lynai; visos \xc5\xa1ios spalvos yra kombinuojamos, kad b\xc5\xabt\xc5\xb3 galima gauti piln\xc4\x85 spalv\xc5\xb3 gam\xc4\x85 (RGB)). Kai kuriais atvejais, dalyvaujant plok\xc5\xa1\xc4\x8di\xc5\xb3 paneli\xc5\xb3 ekranams, yra \xc4\xafmanoma atvaizduoti tai pagal interpretavim\xc4\x85 subpikseli\xc5\xb3 rezoliucijose kaip ir su pilnais pikseliais, ta\xc4\x8diau pastarieji gali suma\xc5\xbeinti ekrano rezoliucijos efektyvum\xc4\x85. Tai yra \xc5\xbeinoma kaip subpikselinis pateikimas. Kompanijos \xe2\x80\x9eMicrosoft\xe2\x80\x9c naudojamas variantas yra vadinamas ClearType.'